wickkiey/tamil-wikipedia-chunked huggingface dataset:
# கரணம் (சோதிடம்)

## 6. வன்னிசை கரணம்

வன்னிசை கரணத்தில் பிறந்தவர்கள் கடுமையான சுபாவம் கொண்டவர்கள், தன்னை தேடி வந்தடைந்தவர்களுக்கு எதுவும் கொடுக்க மாட்டார்கள், கரும்பை போல இனிய மொழி பேசுவான், பெண் பித்தன், உள்ளதை உள்ளபடி சொல்லாமல் இல்லாததும் பொல்லாததுமாக இரட்டித்து பொய் சொல்லுவார். சமூக ஒழுக்கத்திற்கு மாறான சிந்தனை உடையவர், கற்பனையாக பேசுவதில் வல்லவர். இவர்களுக்கு உடலில் குறைபாடு இருந்துகொண்டே இருக்கும் அல்லது வாழ்வில் குறைபாடு இருக்கும் என்று நூலில் கூறப்படுகிறது. இவர்கள் மிருகம் காளை/பசு ஆகும். வன்னிசை கரணத்தில் பிறந்தவர்களுக்கு கரணநாதன் சூரியன். இவர்கள் புகழ் கொடுக்கும் துறைகள், கலைத் துறை, அரசியல், அதிகாரம் மிக்க துறை, தந்தை தொழில், கோதுமை வியாபாரம், அரசு தொடர்பான கம்பெனி, மருத்துவமனை, புகழ் உச்சியில் உள்ள தொழில் அனைத்திலும் சிறந்து விளங்குவார்கள். வழிப்பட வேண்டிய தெய்வங்கள்/பரிகாரங்கள்: சிவலிங்கம், நந்திஸ்வரன், சிதைந்த பழம் பெரும் கோவிலுக்குப் பிரதோஷ காலங்களில் நைவேத்திய / அபிஷேக பொருள்கள், நல்லெண்ணெய், மலர் மாலைகள் வாங்கி கொடுப்பது நன்று. சாலையோர மக்களுக்கு கம்பளி, போர்வை தருவது நன்மை பைக்கும்.
# கரணம் (சோதிடம்)

## 7. பத்திரை கரணம்

இந்த கரணத்தில் பிறந்தவர் வலிமை மிக்கவன், சுந்தரன், பேச்சில் மனதில் சஞ்சலம், சிக்கனம் கடைப்பிடிப்பான், பாவ செயல் செய்வார்கள், கொடியவன், ஆண்கள் கெடுதல் மற்றும் ஒழுக்கம் தவறி கேடுக்கட்ட செயல் செய்ய நடக்க தோணும், விரக்தியுள்ளவன், செயல் திறன் இல்லாதவன், ஆளுக்கேற்றபடி பேசும் திறன் கொண்டவர். இவற்றின் பறவை கோழி, சேவல் ஆகும். இவர்கள் முடிந்தவரை கோழி இறைச்சி உண்ணக்கூடாது. கோழி குணம் கொண்டு இவர்கள் ஒரு செயலை பிரித்துப் பார்த்து அலசும் தன்மை கொண்டவர். இதனால் ஒரு சிலர் ஆராய்ச்சி துறையில் இருப்பார். பத்திரை கரண பகவான் கேது ஆவார். இவர் ஒரு ஆன்மிகவாதியாக, மருத்துவம், ருத்ராட்சம் மற்றும் பூஜை பொருள் விற்பனை செய்பவராக, மாந்திரீகம், மதப்பிரசாரம், அறிவியல் ஆராய்ச்சி, மருந்தகம், விஷ தன்மை முறிக்கும் நாட்டு வைத்தியராக, வக்கீல் மற்றும் சட்ட தொடர்பு உடைய துறையில் வேலை செய்வது நன்று. வழிப்பட வேண்டிய தெய்வங்கள் /பரிகாரங்கள்: உங்களால் முடிந்த அளவு மக்களுக்கு நல்ல நீர், மோர் தருவது மற்றும் பறவைக்கு தானியம் தருவது நன்று. ஹனுமான், திருச்செந்தூர் முருகர், மற்றும் நீர் நிலை உள்ள கோவிலுக்குச் செல்வது நல்ல பலனைக் கொடுக்கும்.
# கரணம் (சோதிடம்)

## 8. சகுனி கரணம்

அன்னம் போல் அழகாய் நடக்கும் சகுனி கரணத்தில் பெரும் கௌரவம் மிக்க பணக்காரன், புத்திசாலி, மக்கள் பலமிக்கவர், தானிய சம்பத்துக்கள் கொண்டவன். மந்தம், முன்கோவம், பிரச்னை இருக்கும் இடத்தில் தீர்வு கொடுப்பார். இவர்களின் பறவை சனியின் வாகனம் காகம். இவர்களுக்கு சனி கிரகம் துணை நிற்கும். கறுப்பு நிறம் கொண்டவர். இவர்கள் உழைப்புக்கு ஏற்ப உயர்வார்கள். கூட்டுத் தொழில், இறைச்சிக் கடை, பாரம் தூக்குதல், சர்வர், சலூன், எண்ணெய் வியாபாரம், இரும்பு வியாபாரம், கட்டடம் கட்டுபவராக இருப்பார்கள், விவசாயம், தொண்டு நிறுவனம், மரவேலை, மண்பாண்டத் தொழில், சொந்த பந்தங்களோடு உழைக்க விரும்புவார். வழிப்பட வேண்டிய தெய்வங்கள்/ பரிகாரம்: திருநள்ளாறு சனீஸ்வர வழிபாடு அவசியம். காகத்திற்கு உணவு, ஏழை மற்றும் உடல் ஊனமிக்கவர்க்கு உதவுதல் நன்று.
# கரணம் (சோதிடம்)

## 9. சதுஷ்பாத கரணம்

சதுஷ்பாத கரணத்தில் பிறந்தவர்கள் முன்பு பேசிய வார்த்தையைப் பின்பு மாற்றிப் பேசுபவர்கள், தரித்திரம் கொஞ்சம் இருக்கும், சிலர் விலை மகளிர் மீது அளவு கடந்த ஆசை, இழிவானவன், ஆத்திரமிக்கவர், தீயவர், தத்துவம் மற்றும் சாஸ்திரத்தில் ஆர்வம் கொண்டவர் என்று நூலில் கூறப்பட்டது. சிலருக்கு ஆரோக்கியம் குறைவு, வறுமை காரணத்தால் சொன்ன சொல்லை காப்பாற்றுவது கடினம். இந்த கரணத்தின்போது தானம், மந்திரம் ஓதுதல் நன்று. இந்த கரணத்தில் சுப காரியம் தவிர்ப்பது நல்லது. சதுஷ்பாத கரணத்தின் வீட்டுவிலங்கு நாய். இந்த கரணத்தின் கிரகம் குரு ஆவார். இவர்கள் குறைவான வருமானத்திற்கு கடுமையான உழைப்பார்கள். வங்கி மேலாளர், பொருளாதார வல்லுநர், வழக்குரைஞர், நீதிபதி, தர்மகர்த்தா, பேராசிரியர், ஜோதிட தொழில், பொற்கொல்லர், கால்நடை வளர்ப்பு, ஆன்மிகப் பணி, மந்திரி பதவி, மதப் பிரசாரம், வைதீகம், ஆன்மிக தொடர்பான புத்தகம், பூஜை பொருள் விற்பனை செய்வது நன்று. குரு பகவான் ஆட்சி, உச்சம் பெற்று இருப்பவர்கள் இவற்றில் ஏதேனும் ஒரு தொழில் ஈடுபட்டால், நிச்சயம் வெற்றி பெறலாம். வழிப்பட வேண்டிய தெய்வங்கள்/ பரிகாரம்: ஆலங்குடி, பைரவர் வழிபாடு, மிருகத்திற்கு உணவு அளிப்பது, குரு மற்றும் சித்தர்களை நமஸ்கரிப்பது மிகுந்த நற்பலனைத்தரும்.
# கரணம் (சோதிடம்)

## 10. நாகவ கரணம்

நாகவத்தில் பிறந்தவர்கள் அடிக்கடி நோயின் பிணிக்கு உள்ளாவர்கள் ஆத்திரக்காரன், உணர்ச்சியினால் முன்கோபம், பெண் பித்தன், தெளிவற்ற புத்தியுள்ளவன். சிறந்த உணவு வகைகளை உண்பான். துன்பத்தை எதிர்த்து வெல்பவர்கள். உத்தம குணம் கொண்டவர். இவருக்குரிய ஊர்வனம் பாம்பு. இவர்களின் கரணநாதன் ராகு ஆவார். நாகவ கரணத்தில் பிறந்தவர்கள் பல்வேறு தொழில் செய்து பொருள் ஈட்டுவார் தொழில்நுட்ப அறிவு, எலக்ட்ரிக்கல், எலக்ட்ரானிக் தொடர்புடைய தொழில்கள், துப்பறியும் முகவர், ஸ்கேன் சென்டர், மதுபான கடை, உரம் தயாரிக்கும் நிறுவனம், விமான துறை, வேதியியல் ரசாயனங்கள்/ மருந்து தயாரித்தல், கமிஷன் வியாபாரம் ஆகியவற்றில் ஈடுபட்டால் நல்ல லாபம் பெறலாம். வழிப்பட வேண்டிய தெய்வங்கள்/ பரிகாரம்: சர்ப்ப வாகனம் கொண்ட அனைத்து தெய்வங்கள், நாகத்தம்மன், திருவேற்காடு கருமாரி, திருமால், நாகர்கோவிலில் உள்ள நாகராஜா. பல்வேறு மதத்தினருக்கு ஈமச்சடங்கிற்கு தங்களால் முடிந்த அளவு உதவுதல் நன்று.
# கரணம் (சோதிடம்)

## 11. கிம்ஸ்துக்ன கரணம்

கிம்ஸ்துகினத்தில் பிறந்தவர்கள் சண்டை இருந்து கொண்டே இருக்கும், பெரியவர்கள், மாதா பிதாக்களுடன் அன்பு பாராட்டி மகிழ்வான். ஒரு சிலர் பெரும் காமாந்துக்காரன், விலைமகளிடம் விருப்பம் கொண்டு களிப்பான். மேன்மையுடையவன் உலகியல் வாழ்க்கையின் நடைமுறையெல்லாம் அறிந்திருப்பான், யோக சாஸ்திரப்பயிற்சி உடையவர். நண்பர்கள் பெற்றோர்கள் மீது பற்று கொண்டவர்கள் என்று நூல்களில் சொல்லப்பட்டுள்ளது. இந்த கரணத்தில் பிறந்தவர்க்கு எதாவது ஆவண பிரச்சனை இருக்கும். இவர்களின் ஊர்வன விலங்கு புழு, அட்டை ஆகும் இந்த கரணத்தில் ஆதிக்கம் செலுத்துபவர் புதன் பகவான். இந்த கரணத்தில் பிறந்தவர்கள் நோயைக் குணப்படுத்தும் வைத்தியர், பட்டு வளர்த்தல், மூலிகை மருத்துவர், கலை, கணித மேதை, ஸ்டேஷனரி கடை, அச்சு பொறியாளர், ஜோதிடம், பத்திரிகை/எழுத்து /தகவல் தொடர்பு துறை, விளம்பரம், தரகு வேலை, பங்குச் சந்தை என்று தொழில் உயர்வைக் கொடுக்கும். வழிப்பட வேண்டிய தெய்வங்கள்/ பரிகாரம்: வைதீஸ்வரன் கோவிலில் வீற்றிருக்கும் தன்வந்தரி, குணசீலம் பிரசன்ன வெங்கடாசலபதி வழிபாடு. மனநிலை குன்றியவர், திருநங்கைக்கு உதவுவது நன்று. கரணநாதனை எப்படிச் செயல்படுத்துவது:ஒவ்வொருவருக்கும் ஒரு கரண நாதன் உண்டு, அந்த கரணநாதன் நல்ல நிலையில் இருக்கிறாரா என்று பார்க்க வேண்டும். ஒருவேளை ஜாதகரின் கரணநாதன் சரியில்லை என்றால் அவரை நன்கு செயல்பட தானம் மற்றும் அதற்குரிய பரிகாரம் செய்து, துர் செயல் வராமல் தடுக்க முடியும். கரணநாதன் நன்றாக பலம் பெற்றால் வெற்றி மேல் வெற்றி கிட்டும் என்பது விதி. கரணம் பற்றிய மேலே கூறப்பட்டுள்ள அனைத்து அவரவர் ஜாதகத்தில் கரணநாதன் ஆட்சி உச்சம் பெற்று பலமாக இருந்து, அவரவர் தொழிலில் ஈடுபட்டால், நிச்சயம் வெற்றி பெறலாம். கரணத்துக்கு உரிய மிருகம், கண்ணில் படும்மாதிரி படங்களாகவோ, உருவமாகவோ, பொம்மையாக அல்லது அந்த மிருகத்திற்கு உணவு கொடுப்பதன் மூலமாக கரணநாதனை செயல்படுத்தலாம். எடுத்துக்காட்டாக வீட்டு விலங்கு என்றால் அதனை துன்ப படுத்தாமல் அதற்கு உணவு கொடுக்கலாம்.  
கரண தேவதைகள்:
- பவம் - இந்திரன்
- பாலவம் - பிரஜாபதி
- கௌலவம் - மித்ரன்
- தைதுலம் - பித்ருக்கள்
- கரசை - பூமாதேவி
- வணிசை - ஸ்ரீ தேவி
- பத்தரை - யமன்
- சகுனி - விஷ்ணு
- சதுஷ்பாதம் - குபேர சேனாதிபதி மணிபத்ரன்
- நாகவம் - சர்ப்பம்
- கிம்ஸ்துக்னம் - வாயு
# மீன் சந்தை

**மீன் சந்தை** (*fish market*) என்பது பல இடங்களில், பல பிரதேசங்களில் பிடிக்கப்படும் மீன்களை, ஒரு குறிப்பிட்ட இடத்தில், விற்கும் வாங்கும் ஒரு குறிப்பிட்ட சந்தை ஆகும். இச்சந்தைகள் மீனவர்களுக்கும், மீன் வியாபாரிகளுக்கும் இடையில் நடைபெறும் மொத்த வியாபாரத்தலமாகவோ, அல்லது தனி நபர்களுக்கு கடல் உணவுகளை விற்பனைசெய்யும் இடமாகவோ அல்லது இரண்டு வகையான வியாபாரங்களும் நடைபெறும் இடமாகவோ இருக்கும். சில்லறை வணிகத்தில் ஈடுபடும் மீன்சந்தைகளில், பிற உணவுகளும் விற்பனைச் செய்யப்படுகின்றன. மீன் சந்தைகள் அளவில் பெருமளவு வேறுபடுகின்றன. சிறிய கடைகள் முதல், வருடத்திற்கு 660,000 டன்கள் மீன் விற்பனைச் செய்யும் டோக்கியோவிலுள்ள பெரிய சந்தை வரை மீன் சந்தை என்றே அழைக்கப்படுகின்றன.
# துன் அலி

**பெண்டகாரா துன் அலி** அல்லது **பெண்டகாரா சிறீ நரா திரஜா துன் அலி** (ஆங்கிலம்: *Bendahara Tun Ali*; மலாய் மொழி: *Bendahara Sri Nara Diraja Tun Ali*; ) என்பவர் மலாக்கா சுல்தானகத்தின் நான்காவது பெண்டகாரா ஆவார். மலாக்கா சுல்தானகத்தில் பெண்டகாரா (Bendahara) எனும் பதவி ஒரு பிரதமருக்கு உரிய பதவியாகும்.  
இவர் மலாக்காவின் இசுலாமியத் தமிழ்த் தலைவராகவும் பொறுப்பு வகித்தார். இவர் பதவிக்கு வரும் போது சிறீ பரமேசுவர தேவா சா *(Raja Sri Parameswara Dewa Shah)* என்னும் இந்து அரசர் மலாக்கா சுல்தானகத்தின் அரியணையில் இருந்தார்.  
பரமேசுவர தேவா சா என்பவர் மலாக்கா சுல்தானகத்தின் நான்காவது சுல்தான் ஆகும். இவரின் அசல் பெயர் அபு சாயிட் சா *(Abu Syahid Shah)* எனும் ராஜா இப்ராகிம் *(Raja Ibrahim).* இவர் இந்து மதத்தைப் பின்பற்றி வந்தார்.
# துன் அலி

## பொது

மற்ற சான்றுகளின்படி, துன் அலி மற்றும் அவரின் மருமகன், ராஜா காசிம் *(Raja Kassim)* இருவரும்; ராஜா ரோக்கான் *(Raja Rokan)* என்பவரைக் கொலை செய்ய சதி செய்தனர். ராஜா ரோக்கானை அரண்மனை அதிகாரிகளுக்குப் பிடிக்காதது ஒரு முக்கியக் காரணமாகும்.  
ராஜா ரோக்கான் மீது தாக்குதல் நடந்த போது அவர் மலாக்கா மன்னர் பரமேசுவர தேவா ஷா அவர்களின் அருகில் இருந்தார். ஆத்திரம் அடைந்த ராஜா ரோக்கான், மன்னர் பரமேசுவர தேவா சா-வை கத்தியால் குத்தினார்.
# துன் அலி

## பொது

### பரமேசுவர தேவா ஷா

துன் அலியும் ராஜா காசிமும் ஆகியோர் மன்னர் பரமேசுவர தேவா ஷா-வை காப்பாற்றுவதில் தோல்வி அடைந்தனர். ராஜா காசிம் மலாக்காவின் மன்னராக நியமிக்கப்பட்டார். அவரை துன் அலிதான் மன்னராக நியமித்தார்.  
ராஜா காசிம் மலாக்காவின் மன்னரானது தன் பெயரை சுல்தான் முசாபர் ஷா *(Sultan Muzaffar Shah)* என்று மாற்றிக் கொண்டார்.
# துன் அலி

## பொது

### துன் அலி பதவி விலகல்

பெண்டகாரா பாடுக்கா ராஜா துன் பேராக்கிற்கு *(Bendahara Paduka Raja Tun Perak)* ஆதரவாக, சுல்தான் முசாபர் ஷாவின் ஆலோசனையின் பேரில், துன் அலி 1446-இல் பதவி விலகினார்.  
இவர் தன் மனைவியுடனான திருமண வாழ்வை முறித்துவிட்டு, மனைவியின் தங்கையைத் திருமணம் செய்து கொண்டார்.
# அல்லாரை தமிழ் கலவன் பாடசாலை

**அல்லாரை தமிழ் கலவன் பாடசாலை,** இலங்கை வட மாகாணம் யாழ்ப்பாணம் தென்மராட்சிப் பகுதியில் அல்லாரை என்னும் ஊரில் உள்ள அரச பாடசாலை ஆகும்.
# அல்லாரை தமிழ் கலவன் பாடசாலை

## பாடசாலை கீதம்

இராகம்: ஹம்சத்வனி  
தாளம் : ஆதி தாளம்  
**பல்லவி**  
அல்லாரை அரசினர் வித்தியாலயம் பாரீர்  
எல்லோரும் இதனை முன்னேரிற்ற வாரீர் (அல்லாரை)  
**அனுபல்லவி**  
செல்லையா ஆசிரியர் உவந்தளித்திட்ட  
நல்லதோர் காணியில் அமைந்த ஆலயமே (அல்லாரை)  
**சரணம்**  
திருமகள் கலைமகள் மலைமகள் அருளால்  
பொருள் வளம் கல்வி வீரம் பெற்று  
அருள்வழி நின்று அறந்தனைக் காத்து  
வரும் மாணவர்கள் மாண்புடன் வாழ்க (அல்லாரை)  
மாணவர் கல்வி அதில் முன்னேற்றம்  
காணத் துடிக்கும் ஆசிரியர்கள்  
பேணும் நலன்கள் யாவையும் பெற்று  
வீணற வாழ்க வாழ்க எந்நாளுமே (அல்லாரை)
# அல்லாரை தமிழ் கலவன் பாடசாலை

## வெளியிணைப்பு

- http://www.allaraigtms.sch.lk
# கா. சு. பிள்ளை

**கா. சு. பிள்ளை** என அழைக்கப்படும் **காந்திமதிநாதபிள்ளை சுப்பிரமணிய பிள்ளை** (5 நவம்பர் 1888 - 30 ஏப்ரல் 1945) தமிழ் இலக்கிய வரலாற்றை முதன் முதலில் எழுதிய தமிழறிஞர்; சைவசித்தாந்த வல்லுநர்; வழக்குரைஞர்; தமிழ்ப் பேராசிரியர்; சட்ட வல்லுநர்; மொழிபெயர்ப்பாளர்; உரையாசிரியர்; சொற்பொழிவாளர்; தமிழ், ஆங்கிலம், வடமொழி, மலையாளம் ஆகிய மொழிகளை நன்கு அறிந்த பன்மொழிப் புலவர்.
# கா. சு. பிள்ளை

## பிறப்பு

கா. சுப்பிரமணியபிள்ளை திருநெல்வேலியில் சைவ வெள்ளாளர் மரபில் வாழ்ந்த காந்திமதிநாத பிள்ளை, மீனாட்சியம்மை இணையருக்கு மகனாக 1888 - ஆம் ஆண்டு நவம்பர் 5-ஆம் நாள் மகனாகப் பிறந்தார்.
# கா. சு. பிள்ளை

## கல்வி

திருநெல்வேலியில் திண்ணைப் பள்ளிக்கூடம் ஒன்றில் தனது தொடக்கக் கல்வியைத் தொடங்கினார். மூன்றாண்டுகள் கடந்ததும் அருகிலிருந்த தொடக்கப் பள்ளியில் தன்னுடைய படிப்பைத் தொடர்ந்தார். 1906ஆம் ஆண்டில் மெட்ரிக்குலேசன் தேர்வில் சென்னை மாகாணத்திலேயே முதல் மாணவராகத் தேறினார்.  
1908ஆம் ஆண்டில் சென்னையிலுள்ள மாநிலக் கல்லூரியில் பயின்று கலை உறுப்பினர் (Fellow of Arts) தேர்வில் வென்றார். அதேவேளையில் மதுரைத் தமிழ்ச்சங்கம் நடத்திய புலவர் தேர்வில் முதல் மாணவராக வெற்றி பெற்றார். Pதற்காக, *பவர்முர்கெட்* என்ற ஆங்கிலேயர் தமிழ் ஆராய்ச்சிக்கென அமைத்த பரிசினைப் பெற்றார். 1910ஆம் ஆண்டில் வரலாற்றைச் சிறப்புப் பாடமாகப் படித்து கலை இளவர் (Bachelor of Arts) பட்டம் பெற்றார். 1913ஆம் ஆண்டில் ஆங்கில இலக்கியத்திலும் 1914ஆம் ஆண்டில் தமில் இலக்கியத்திலும் தேறி கலை முதுவர் (Master of Arts) பட்டங்களைப் பெற்றார். பின்னர் சென்னைச் சட்டக் கல்லூரியில் பயின்று சட்ட இளவர் பட்டத்தையும் 1917ஆம் ஆண்டில் சட்ட முதுவர் பட்டத்தையும் பெற்றார். இவருடைய உறவினர்களில் முதன்முறையாக முதுகலைச் சட்டம் பட்டம் பெற்றவர் இவர்தான் என்பதால், உறவினர்கள் இவரை எம். எல். பிள்ளை என்றே அழைத்தனர்.
# கா. சு. பிள்ளை

## சட்டக் கல்லூரிப் பேராசிரியர்

கா. சுப்பிரமணிய பிள்ளையின் மீது அன்புகொண்ட நீதிபதி சேசகிரி ஐயர், இவரை 1919ஆம் ஆண்டில் சென்னை சட்டக் கல்லூரியில் விரிவுரையாளராகப் பணியில் அமர்த்தினார்.  
கொல்கத்தா பல்கலைக் கழகத்தில் இரவீந்திரநாத் தாகூர் குடும்பத்தினர், தாகூர் சட்ட விரிவுரைப் பரிசு ஒன்றை நிறுவியிருந்தனர். இப்பரிசினைப் பெற விரும்புபவர்கள், சட்டக்கலை தொடர்பாகக் கொடுக்கப்படும் மூன்று தலைப்புகளுள் ஒன்றைத் தேர்ந்தெடுத்து, அதனைப் பற்றி பன்னிரண்டு சொற்பொழிவுகள் நிகழ்த்த வேண்டும். கா. சு. பிள்ளை 1920ஆம் ஆண்டில் அப்போட்டியில் கலந்துகொண்டு குற்றங்களின் நெறிமுறைகள் (Principles of Criminology) என்னும் தலைப்பில் சொற்பொழிகள் ஆற்றி, பரிசுத்தொகையான பத்தாயிரம் ரூபாயையும் தாகூர் சட்ட விரிவுரையாளர் என்னும் சிறப்பையும் பெற்றார்.  
1922ஆம் ஆண்டில் சென்னை மாகாண அரசு அமைத்த கலைச் சொல்லாக்கக் குழுவின் உறுப்பினர்களில் ஒருவராக இடம் பெற்றார். பிறமொழி கலவாத தனித் தமிழ்நூல்களை வெளியிடுவதற்கென்று உருவாக்கப்பட்ட திருநெல்வேலி தென்னிந்தியா சைவசித்தாந்த நூற்பதிப்புக் கழகம் என்னும் நிறுவனத்தின் ஆட்சிக்குழு உறுப்பினராக 1926ஆம் ஆண்டில் தேர்ந்தெடுக்கப்பட்டார். இவர் இப்பதவியை 1932ஆம் ஆண்டு வரை வகித்தார்.  
நீதிக்கட்சி என்னும் தென்னிந்திய நலவுரிமைச் சங்கத்தைத் தோற்றுவித்தவர்களில் ஒருவரான சர். பி. டி. தியாகராயச் செட்டியாரின் உதவியால் சட்டப்பேராசிரியராக பதவி உயர்வு பெற்றார். 1927ஆம் ஆண்டில் சென்னை சட்டக் கல்லூரியில் உருவாக்கப்பட்ட விதிமுறையின் காரணமாக 1927ஆம் ஆண்டில் சட்டப் பேராசிரியர் பதவியைத் துறந்தார்.
# கா. சு. பிள்ளை

## நெல்லை வாழ்க்கையும் தமிழாய்வும்

பேராசிரியப் பதவியைத் துறந்த கா. சு. பிள்ளை தன்னுடைய சொந்த ஊரான திருநெல்வேலிக்குத் திரும்பினார். 1927 -ஆம் ஆண்டு முதல் 1929ஆம் ஆண்டு வரை இங்கேயே தங்கியிருந்து சைவக் குரவர்களான சுந்தரர், சேக்கிழார், மணிவாசகர் முதலியவர்களைப் பற்றிய வரலாற்று ஆய்விலும் தமிழ் இலக்கிய வரலாற்றை எழுதும் பணியிலும் ஈடுபட்டார்.
# கா. சு. பிள்ளை

## அண்ணாமலைப் பல்கலைக்கழகத் தமிழ்ப் பேராசிரியர்

சிதம்பரம் அண்ணாமலை பல்கலைக்கழகத்தின் தமிழ்த் துறையில் பேராசிரியராக 1929 – 30ஆம் கல்வியாண்டில் பணியாற்றினார். பத்தாண்டுகள் கழித்து 1940-41ஆம் கல்வியாண்டிலிருந்து 1943-44ஆம் கல்வியாண்டு வரை நான்காண்டுகள் அப்பல்கலைக் கழகத்தில் மீண்.டும் தமிழ்ப் பேராசிரியராகப் பணியாற்றி, 1 சூலை 1944ஆம் நாள் ஓய்வுபெற்றார். இப்பல்கலைக்கழகத்தில், இரா. நெடுஞ்செழியனும், க. அன்பழகனும் இவரது மாணவர்களாக இருந்தவர்கள் ஆவர்..
# கா. சு. பிள்ளை

## மீண்டும் நெல்லை வாழ்க்கை

1930ஆம் ஆண்டில் அண்ணாமலைப் பல்கலைக்கழகத்திலிருந்து ஓய்வு பெற்ற பின்னர் கா. சு. பிள்ளை மீண்டும் நெல்லைக்குத் திரும்பினார். இங்கு உள்ளாட்சித் தேர்தலில் போட்டியிட்டு திருநெல்வேலி நகராட்சியில் உறுப்பினராகப் பணியாற்றினார். அதே வேளையில் நெல்லை நகரில் அமைந்திருக்கும் காந்திமதி அம்மன் உடனுறை நெல்லையப்பர் கோயிலின் அறங்காவலராகவும் பணியாற்றினார். அப்பொழுது, தமிழ் வழிபாட்டுக்கு அடித்தளம் அமைக்கும் வகையில் தேவார, சைவ ஆகமப் பாடசாலைகளைத் தோற்றுவித்தார்.  
1934ஆம் ஆண்டில் சென்னை மாகாணத் தமிழர் மாநாடு முதன்முறையாக நெல்லையில் கூடியது. அம்மாநாட்டின் வரவேற்புக் குழுவின் தலைவராக கா. சு. பிள்ளை பொறுப்பேற்றார். அம்மாநாட்டில் தமிழின் பெருமை, தமிழர் பெருமை குறித்து எடுத்துரைத்தார். அம்மாநாட்டு முடிவின்படி, பாளையங்கோட்டையில் 1934ஆம் ஆண்டில் சென்னை மாகாணத் தமிழ்ச் சங்கம் தொடங்கப்பட்டது. சச்சங்கத்தின் தலைவராகப் பொறுப்பேற்ற கா. சு. பிள்ளை 1938ஆம் ஆண்டு வரை அப்பதவியை வகித்தார்.
# கா. சு. பிள்ளை

## காஞ்சி வாழ்க்கை

கா. சு. பிள்ளை 1938ஆம் ஆண்டு முதல் 1940ஆம் ஆண்டு வரை காஞ்சிபுரத்தில் வாழ்ந்தார். அப்பொழுது தன் நண்பர் இசைமணி சுந்தரமூர்த்தி ஓதுவார் என்பவருடன் தங்கியிருந்தார்.
# கா. சு. பிள்ளை

## இறுதிக் காலம்

அண்ணாமலைப் பல்கலைக் கழகத்தில் இரண்டாவது முறையாக தமிழ்ப்பேராசிரியராகப் பணியாற்றிய பொழுது வாதநோயால் பாதிக்கப்பட்டார். எனவே, தன்னுடைய ஆய்வுரைகளையும் நூல்களையும் உதவியாளர் ஒருவர் மூலம் எழுதிவந்தார். 1944ஆம் ஆண்டில் சிதம்பரத்தில் இருந்து நெல்லைக்குத் திரும்பிய கா. சு. பிள்ளை, தம்முடைய 56வது வயதில் 1945ஆம் ஆண்டு ஏப்ரல் 30ஆம் நாள் மரணமடைந்தார்.
# கா. சு. பிள்ளை

## சிறப்புப் பட்டங்கள்

1. பல்கலைப் புலவர் என்னும் பட்டம் 1940ஆம் ஆண்டில் திருநெல்வேலியில் நடைபெற்ற சென்னை மாகாணத் தமிழ்சங்கக் கூட்டத்தில் கா. சு. பிள்ளைக்கு வழங்கப்பட்டது.
1. நீதிக்கட்சி என்னும் தென்னிந்திய நலவுரிமைச் சங்கத்தின் உறுப்பினர்களில் ஒருவரும் செட்டிநாட்டின் இளவரசருமான மு. அ. முத்தையா செட்டியார் 1940ஆம் ஆண்டில் கா. சு. பிள்ளையின் பணிகளைப் பாராட்டி செப்புப் பட்டயம் ஒன்றினை வழங்கினார்.
1. பல்கலைச் செம்மல்
1. நுண்மான் நுழைபுலச் செம்மல்
# கா. சு. பிள்ளை

## வாழ்க்கை வரலாறு

கா. சு. பிள்ளையின் வாழ்க்கை வரலாற்றை இ. மு. சுப்பிரமணிய பிள்ளை என்பவர் *கா. சு. பிள்ளை வரலாறு* என்னும் தலைப்பில் நூலாக எழுதினார். 124 பக்கங்களை உடைய இந்நூலை 1958ஆம் ஆண்டு நவம்பர் திங்களில் சென்னையில் உள்ள திருநெல்வேலி தென்னிந்திய சைவ சித்தாந்த நூற்பதிப்புக் கழகம் தனது 959 நூலாக வெளியிட்டது.
# கா. சு. பிள்ளை

## நினைவேந்தல்

திருநெல்வேலி சந்திப்புப் பகுதியில், தாமிரபரணி ஆற்றின் மேற்குக் கரையில் அமைந்திருக்கிறது கைலாசபுரம். இங்குள்ள நகர்மன்றப் பூங்காவில் கா. சு. பிள்ளையின் நினைவாக 13 அக்டோபர் 1947–ஆம் நாளன்று நடுகல் ஒன்று நாட்டப்பட்டது.  
கா. சு. பிள்ளையின் கருத்துகளைத் தமிழர்களிடையே பரப்பும் நோக்கில் “கா. சு” நினைவு இலக்கியக் குழு என்னும் அமைப்பு குளித்தலையில் நிறுவப்பட்டது. திராவிட இயக்கத் தலைவர்களில் ஒருவரான மீ. சு. இளமுருகு பொற்செல்வி இக்குழுவை நிறுவினார். இக்குழுவின் சார்பில் குளித்தலையில் கா. சு. பிள்ளை நூற்றாண்டு விழா கொண்டாடப்பட்டது. 1987 நவம்பர் 5ஆம் நாள் கா. சு. பிள்ளை எழுதிய (1) சைவசித்தாந்த சந்தானாசாரியர்களும் அவர்களின் அருள் நூல்களும் (2) சுத்தாத்துவிதம் (3) பண்டார சாத்திரம் பதினான்கு என்னும் நூலின் முன்னுரை (4) சைவச் சடங்கு முறை ஆகியவற்றைத் தொகுத்து, *பல்கலைச் செம்மல் தமிழ்க் கா.சு. வின் பல்துறைத் திரட்டு* என்னும் 116 பக்க நூலை இக்குழு வெளியிட்டுள்ளது.
# மஞ்சள் அழகி

**மஞ்சள் அழகி** அல்லது **ஜெசபெல்** (*Common Jezebel, [Delias eucharis]*) என்பது மத்திய அளவு வெள்ளையன்கள் (*பீரிடே*) வகை பட்டாம்பூச்சி ஆகும். இவ்வகை தெற்கு ஆசியா மற்றும் தென்கிழக்காசியா ஆசியாவில் குறிப்பாக, இந்தியா, இலங்கை, மியான்மர், தாய்லாந்து ஆகிய இடங்களில் காணப்படும். இது *டேலியஸ்* குடும்பத்தில் காணப்படும் ஓர் பொதுவான பட்டாம்பூச்சி.  
மரங்கள் அடர்ந்த காடுகளிலும், சமவெளிகளிலும் சாதாரணமாக காணப்படும் இவ்வண்ணத்துப்பூச்சிகள் சுமார் 7000 அடி உயரத்தில் உள்ள பகுதிகளில் இருப்பது கண்டறியப்பட்டுள்ளது. இவை பொதுவாக தோட்டங்களிலும், திறந்த வெளி காடுகளிலும், இரை தேடி மரங்கள் இடையே பறப்பதை காணலாம். அதன் இறக்கைகளில் மேல் புறம் கருப்பு இலைகளில் வெள்ளை மலர் சிறுதூவிகள் அழகாக அடுக்கி வைக்கப்பட்டது போல் காணப்படும். அடிப்புறம் மஞ்சள் மலரில், சிவப்பு சிறுதூவிகள் ஓரங்களில் அடுக்கப்பட்டிருக்கும். ஜெசபெல் வண்ணத்துப்பூச்சிகள் உயரமாக பறந்து திரியும், மலர்களில் தேன் குடிக்க மட்டும் தாழ்வாகப் பறக்கும்.
# கச்சாய் கடல் நீரேரி

**கச்சாய் கடல் நீரேரி**, இலங்கை வட மாகாணம் யாழ்ப்பாணம் தென்மராட்சியின் தென் திசையில் இருக்கும் ஒரு சிறிய கடல் நீரேரியாகும். இதன் எல்லைகளாக சாவகச்சேரி, கச்சாய், கெட்பெலி, கிளாலி, பளை, ஆனையிறவு, பரந்தன், பூநகரி, சங்குப்பிட்டி, தனங்கிளப்பு, ஆகிய ஊர்கள் உள்ளன. இக் கடல் நீரேரியின் துறைமுகமாக கச்சாய் உள்ளது.
இக் கடல் நீரேரி *சேத்துக்கடல்* எனவும் அழைக்கப்படுகிறது. இந்த கடல் நீரேரியில் இருந்து சங்குப்பிட்டி ஊடாக யாழ் கடல் நீரேரிக்குச் செல்லலாம். அங்கிருந்து ஆழ்கடலுக்குச் செல்லக்கூடிய வழியும் இந்த கடல் நீரேரியில் காணப்படுகின்றன. இங்கு கச்சாய், கெட்பெலி, கிளாலி, பளை, பூநகரி, போன்ற இடங்களைச் சேந்தவர்கள் மீன் பிடிப்பில் ஈடுபடுகிறார்கள்.
# கச்சாய் கடல் நீரேரி

## ஈழப்போராட்ட வரலாறில்

யாழ்ப்பாணம் கண்டி ஏ 9 நெடுஞ்சாலை ஆனையிறவுப் பகுதியில் பூட்டப்பட்ட பின் இக் கடல் நீரேரியே தென் இலங்கைக்கான போக்கு வரத்துப் பாதையாக அமைந்தது.  
ஈழப்போராட்ட வரலாற்றில் இந்த கடல் நீரேரி பெரும் பங்கு வகித்ததேன்றே சொல்லலாம். 1990 இருந்து 1995 வரை யாழ்ப்பாணத்து மக்கள் தென்னிலங்கை செல்வது என்றால் இந்த கடல் நீரேரி வழியாகத்தான் பூநகரி என்னும் இடத்துக்கு சென்று அதில் இருந்து பரந்தன் வழியாக ஏ 9 நெடுஞ்சாலை அடைந்து அந்த பாதையின் ஊடாக தென்னிலங்கை செல்வார்கள்.  
அதே வேளை இந்த கடல் நீரேரியில், இந்தக் காலப்பகுதியில் ஆயிரக்கணக்கான ஈழத்தமிழர்கள் வாளினால் வெட்டியும், துப்பாக்கியினால் சுட்டும் கொல்லப் பட்டார்கள் என்பதும் குறிப்பிடத் தக்கது.
# கச்சாய் கடல் நீரேரி

## ஆழம்

இக் கடல் நீரேரியின் அதிகூடிய ஆழம் நான்கு மீட்டர்கள். இப் பகுதி கிளாலி என்று அழைக்கப்படும். கச்சாய் பகுதியில் இருக்கும் இந்த கடல் நீரேரியின் ஆழம் பொதுவாக ஒரு மீட்டர் இருக்கும்.
# கச்சாய் கடல் நீரேரி

## கடல் போக்குவரத்துப்பாதை

கச்சாய் துறைமுகத்திலிருந்த நான்கு கி.மீட்டர் தென் கிழக்கு திசை, அதிலிருந்து நான்கு கி.மீட்டர் தெற்கு திசை, அதிலிருந்து சங்குப்பிட்டிஊடாக தென் மேற்கு திசை பதினெட்டு கி.மீட்டர் சென்றால் பாக்குநீரினையில் இணையலாம்.
# பனாட்டு

**பனாட்டு** என்பது பனையில் இருந்து பெறப்படும் ஓர் உணவுப்பொருள் ஆகும். பனை மரத்திலிருந்து கிடைக்கும் பழம், பனம்பழம் ஆகும். இந்தப் பனம்பழத்தின் தோலை உரித்து, பழத்தை ஒரு பாத்திரத்திலிட்டு, புளிங்காடி சேர்த்துப் பிசைந்து, ஒரு பனை ஓலைப் பாயில் மென்மையாகத் தடவி, ஞாயிற்றொளியில் காய விட்டு, அது நன்றாகக் காய்ந்த பின், துண்டுதுண்டுகளாக வெட்டி, பனாட்டு ஆக்கப்படும். இதனைச் சமையல் அறைப் புகை கூட்டில் தொங்கவிடுவார்கள். அதை மாரிகாலம் (மழைக்காலம்) சாப்பிடுவார்கள்.
# விக்கிப்பீடியா:Statistics/September 2012

| Date(Time) | Pages | Articles | Edits | Users | Files | Deletion | } |
| --- | --- | --- | --- | --- | --- | --- | --- |
# வீதி

**வீதி** அல்லது வீதிகள் என்றால், ஒரு அகலமான வாகனங்கள் போய் வரக்கூடிய பாதையாகும். பண்டைய மரபில் வீதியை பாதை என்றே அழைப்பார்கள், காரணம் பண்டைய காலத்தில் இயந்திர வாகனங்கள் இல்லை, அதனால் நடை பாதை, வண்டில் பாதை, ஒற்றையடி பாதை என்று பல பாதைகள் இருந்தன, ஆனால் அந்த பாதைகள் இன்று இயந்திட வாகனங்கள் செல்ல கூடியவாறு அகலமாக்கபட்டுள்ளன அதே வேளை குடிகளும் அதிகமாகின அதனால் இன்றைய காலத்தில் பாதை என்று சொல்லாமல் வீதி என்றே அழைக்கப்படுகின்றன.
- பாதை :> ஒரு குறிப்பிட்ட இடத்தை இணைப்பது பாதை
- வீதி :> ஒரு குறிப்பிட்ட பிரதேசங்களை இணைப்பது வீதி
- சாலை :> பல பிரதேசங்களை இணைப்பது சாலை
# உவர் நிலம்

**உவர் நிலம்** (*Dryland salinity*) என்பது உவர்ப்புத் தன்மையை கொண்ட நிலத்தைக் குறிக்கும். ஒரு சில இடங்களில், நிலங்களுடன் உப்புத்தன்மையுள்ள நீர்வளங்களையும் உவர் பிரதேசம் என்று கூறுவார்கள். இது போன்ற உவர் நிலங்கள், உவர் நீர் நிலைகளை பல நாடுகளில் காணலாம். இப்படியான பிரதேசங்கள் கடற்கரைக்கு அருகில்தான் இருக்கும் என்பது சொல்ல முடியாது, ஒரு நாட்டின் நிலப்பரப்புகளுக்கு நடுவில் கூட இப்படியான உவர் நிலங்களைக் காணலாம்.  
மண்ணில் குளோரைடு மற்றும் சல்பேட் உப்புகள் அதிகமாக இருப்பதால் உவர் நிலம் ஏற்படுகிறது.உவர் நிலங்களில் நுண்ணுயிர்களின் எண்ணிக்கையும், அவற்றின் செயல் திறனும் குறைந்து காணப்படும். பொதுவாக இந்நிலங்களில் பயிர் விதைகள் முளைக்க முடியாமல் போய்விடுகிறது. பூமியில் காணப்படும் நீரில் கரைந்துள்ள உப்புக்கள் அதிக அடர்த்தியாக இருப்பதால் உவர் நிலங்களில் பயிரிகளின் வேர்களால் நீரை ஈர்க்க வலுவில்லாமல் இறுதியில் பயிர் வாடி விடுகிறது. இவை மண்ணிலுள்ள மற்றும் பாசன நீரில் உள்ள உப்புக்களால் ஏற்படுகிறது.
# ஆனந்தப் பையுள்

ஆனந்தப் பையுள் என்பது நல்லோன் இறப்பை எண்ணி மற்றவர்கள் இரங்குதல். இது வாகைத் திணையின் துறைகளில் ஒன்று. இதனைப் புறப்பொருள் வெண்பாமாலை ‘கண்படை நிலை’ எனக் குறிப்பிடுகிறது.  
புறநானூற்றில் ஆனந்தப் பையுள் என்னும் துறைக் குறிப்புடன் ஐந்து பாடல்கள் உள்ளன.  
சோழன் குளமுற்றத்துத் துஞ்சிய கிள்ளி வளவன் இறந்தபோது பலர் அவனை நினைந்து உயிர் துறந்தனர். இறந்தவர்களைத் தாழியில் வைத்துப் புதைப்பது அக்கால வழக்கம். இறந்தவனுக்குத் தாழி (இக்காலத்தில் சவப்பெட்டி) செய்யும் குயவனைப் பார்த்து அவனுடன் இறந்தவர்களையும் சேர்த்துப் புதைக்க, “அவ்வளவு பெரிய தாழி உன்னால் செய்யமுடியுமா” என ஐயூர் முடவனார் பாடல் வினவுகிறது.  
சேரமான் யானைகட்சேய் மாந்தரஞ்சேரல் இரும்பொறை இன்ன நாளில் துஞ்சுவான் என கோள்நிலை கண்டு கணித்தறிந்த கூடலூர் கிழார் அவ்வாறே அவன் அந்த நாளிலேயே துஞ்சக் கண்டு வருந்திப் பாடுகிறார்.  
பூதப்பாண்டியன் தேவி பெருங்கோப்பெண்டு தன் கணவனுடன் உடன்கட்டை ஏறுதல் இன்பம் எனப் பாடிகிறார்.  
மாறோக்கத்து நப்பசலையார் ‘என்னை’ என்று குறிப்பிட்டுத் தன் தலைவன் ஒருவன் துஞ்சினான் எனப் பாடுகிறார். 280 சோழன் குளமுற்றத்துத் துஞ்சிய கிள்ளிவளவன், மலையமான் திருமுடிக் காரி, மலையமான் சோழிய ஏனாதி திருக்கண்ணன், வானவன், வளவன், செம்பியன், சோழர், அவியன், கபிலன் ஆகியோர் இவரது பாடல்களில் குறிப்பிடபடுகின்றனர். இவர்களில் எந்த அரசன் இறப்பினைப் பாடுகிறார் என்பது தெரியவில்லை. இவன் இறப்பால் பாணர், துடியர், கைமைக் கோலம் பூணும் மகளிர் ஆகியோர் நிலை என்ன ஆகும் என்று எண்ணிப் புலவர் நெஞ்சழிகிறார். மேலே குறிப்பிட்ட ஐயூர் முடவனார் பாடலைக் கொண்டு இப்பாடலில் குறிப்பிடப்படுபவன் சோழன் குளமுற்றத்துத் துஞ்சிய கிள்ளிவளவன் எனக் கொள்வது சாலும்.
;காண்க
- புறநானூறு, துறைவிளக்கம்
# ஒசன் சாய்பு அப்துல் கபூர்

**ஒசன் சாய்பு முஹம்மது அப்துல் கபூர்** இலங்கை யாழ்ப்பாணத்தைச் சேர்ந்த எழுத்தாளர், ஓவியர், பாடகர், மொழியியலாளர் போன்ற பன்முக ஆளுமை கொண்டவர்.
# ஒசன் சாய்பு அப்துல் கபூர்

## கல்வியும் பணியும்

யாழ்ப்பாணம் வண்ணை வைத்தீஸ்வர வித்தியாலயம், வண்ணை தமிழ் கலவன் பாடசாலை ஆகியவற்றில் கல்வி கற்றவர். இவரது முதல் நியமனம் காவற்படையிலாகும். சில காலங்களின் பின்னர் அதினின்றும் விலகி, ஆங்கில உதவியாசிரியராகச் சிலகாலம் பணியாற்றினார். பின்னர் அட்டாளைச்சேனை ஆசிரியர் பயிற்சிக் கலாசாலையின் தமிழ்மொழி ஆசிரியராகப் பணியாற்றினார். யாழ்ப்பாண கல்வித்திணைக்களம், வடமத்திய மாகாணக் கல்வித்திணைக்களம், வடமத்திய மாகாணக் கல்வித்திணைக்களம் ஆகியவற்றிலும் பலவருடங்கள் பணியாற்றியுள்ளார்.  
வவுனியா ஆண்டியாபுளியங்குளம் முஸ்லிம் வித்தியாலயம், யாழ்ப்பாணம் மஸ்றஉத்தீன் கலவன் பாடசாலை, யாழ்ப்பாணம் ஒஸ்மானிக்கல்லூரி, அநுராதபுரம் ஸாஹிரா மகா வித்தியாலயம் ஆகியவற்றின் ஆசிரியராகப் பணியாற்றியுள்ள இவர், மண்கும்பான் முஸ்லிம் பாடசாலை, யாழ்ப்பாணம் அல்ஹம்ரா முஸ்லிம் பாடசாலை, வவுனியா சூடுவெந்தபுலவு முஸ்லிம் வித்தியாலயம், முல்லைத்தீவு முஸ்லிம் வித்தியாலயம் முதலாம் பாடசாலைகளில் தலைமை ஆசிரியராகக் கடமையாற்றியுள்ளார்.
# ஒசன் சாய்பு அப்துல் கபூர்

## கலைப்பணி

சிறந்த இலக்கியவாதியான இவர், பிரபல எழுத்தாளர், கவிதாயினி ஜன்சி கபூரின் தந்தையாவார். இவர் சிறந்த மேடை நாடக நடிகர். படிக்கும் காலத்தில் பல மேடை நாடகங்களில் அவர் திறமைகள் வெளிப்பட்டிருந்தன. யாழ்ப்பாணத்தைச் சேர்ந்த வண்ணை ஏ.எஸ். மணி அவர்களின் நட்டுவாங்கத்தில் பல மேடை நாடகங்களை நடித்துள்ளார். அவற்றுட் சில "உயிர்காத்த உத்தமன்" , " தோட்டக்கார மகள்" "கற்சிலை" ,போன்றன. இவற்றுள் கற்சிலை என்பது எழுத்தாளர் அப்துல் கபூர் அவர்களால் எழுதி இயக்கப்பட்ட நாடகமாகும். அன்றைய நாட்களில் ஏ. எஸ். மணி அவர்களின் மேடை நாடகங்கள் யாழ்ப்பாணத்தில் சிறப்புற்று, மக்கள் மனதை வென்றவையாக இருந்தன.  
*யாழ்ப்பாண முஸ்லிம்களின் வரலாறு* - ரஹீம்
# செப்டம்பர் 2012

**செப்டம்பர் 2012** (*September 2012*), ஒரு சனிக்கிழமை ஆரம்பித்து 30 நாட்களின் பின்னர் ஒரு ஞாயிற்றுக்கிழமை முடிவடைந்தது. தமிழ் நாட்காட்டியின் படி புரட்டாசி மாதம் 2012 செப்டம்பர் 17 திங்கட்கிழமை தொடங்கி, 2012 அக்டோபர் 16 செவ்வாய்க்கிழமை முடிவடைகிறது.
# செப்டம்பர் 2012

## சிறப்பு நாட்கள்

- செப்டம்பர் 8 - கிருஷ்ண ஜெயந்தி
- செப்டம்பர் 13 - அதிபத்த நாயனார் குருபூசை
- செப்டம்பர் 13 - புகழ்த்துணை நாயனார் குருபூசை
- செப்டம்பர் 14 - இளையான்குடி மாறநாயனார் குருபூசை
- செப்டம்பர் 16 - மறைஞான சம்பந்தர் குருபூசை
- செப்டம்பர் 19 - விநாயகர் சதுர்த்தி
- செப்டம்பர் 22 - முதலாவது புரட்டாசிச் சனி
- செப்டம்பர் 25 - ஏனாதிநாத நாயனார் குருபூசை
- செப்டம்பர் 29 - இரண்டாவது புரட்டாசிச் சனி
# செப்டம்பர் 2012

## நிகழ்வுகள்

---
# தாலிடோமைடு

**தாலிடோமைடு ** (*Thalidomide*, ) பிந்தைய 1950களில் கருவுற்றோரின் காலை நேரத்து வாந்தியுணர்வை எதிர்கொள்ளவும் உறக்கத்தைத் தூண்டவும் அறிமுகப்படுத்தப்பட்ட ஓர் மயக்க மருந்து ஆகும். இந்த மருந்து 1957 முதல் 1961 வரை விற்கப்பட்டு வந்தது; இந்த மருந்தினால் பிறவிக் குறைபாடுகள் ஏற்படுவதை அடுத்து விற்பனை விலக்கிக் கொள்ளப்பட்டது. தற்கால மருத்துவத்தில் பிறவிக் குறைபாடுகளை தடுக்கும் வண்ணம் மிகச்சீரிய கண்காணிப்புடன் பல்கிய சோற்றுப்புற்றுநோய்க்கும் (டெக்சாமெதசோனுடன்), கண்டுச் சிவப்பு நோய்க்கும், பயன்படுத்தப்படுகிறது.
# தாலிடோமைடு

## வரலாறு

### உருவாக்கம்

ஆஃகன் அண்மையில் உள்ள இசுடோல்பெர்கில் அமைந்துள்ள குருனெந்தால் மருந்து நிறுவனத்தால் தாலிடோமைடு உருவாக்கப்பட்டது. முன்னாள் நாசி கட்சி உறுப்பினரும் படைத்துறை மருத்துவரும் ஆன என்ரிக் முக்டர் இந்த நிறுவனத்தின் தலைவராக இருந்தபோது இம்மருந்து கண்டுபிடிப்பிற்கு உறுதுணையாக இருந்தார். உலகப்போரின் போது தீநுண்ணுயிர் மற்றும் டைஃபசு ஆராய்ச்சிக்கு தலைமை வகித்து தொற்றுநோயான டைஃபசுக்கு ருடோல்ஃப் வைகில்லின் தடுப்பூசியைக் கண்டறிந்திருந்தார்.  
அக்டோபர் 1, 1957இல் விற்பனைக்கு வெளியான தாலிடோமைடு செயல்திறமிக்க அமைதிப்படுத்தும் மருந்தாகவும் வலிநிவாரணியாகவும் அறியப்பட்டது. தூக்கமின்மை, இருமல், சளி மற்றும் தலைவலிகளுக்கு *சிறந்த மருந்தாக* கருதப்பட்டது. வாந்தி உணர்வைக் கட்டுப்படுத்தும் சிறந்த மருந்தாக கருவுற்ற பெண்களின் காலை நோய்க்கு பரிந்துரைக்கப்பட்டு பல்லாயிரக்கணக்கான கர்ப்பிணிகள் இந்த மருந்தை உட்கொண்டனர். தாலிடோமைடு உட்கொள்ளும் கருவுற்ற பெண்களின் சூல் வித்தகத் தடுப்பைக் கடந்து சென்று வளர்கின்ற முதிர்கருவைப் பாதிக்கும் என்று இந்த மருந்து உருவாக்கப்பட்ட காலகட்டத்தில் மருத்துவ அறிவியலாளர்கள் அறிந்திருக்கவில்லை.
# தாலிடோமைடு

## வரலாறு

### பிறவிக் குறைபாடுகள் நெருக்கடி

தாலிடோமைடு பயன்பாட்டால் பிந்தைய 1950களிலும் முன்பாதி 1960களிலும் 46 நாடுகளில் 10,000க்கும் மேற்பட்ட குழந்தைகள் பிறவியிலேயே கை,கால்கள் உருப்பெறாது பிறந்தன. உலகெங்கும் இந்த மருந்தினால் பாதிக்கப்பட்டோரின் எண்ணிக்கையை துல்லியமாக மதிப்பிட இயலாதபோதும் பல மதிப்பீடுகள் 10,000 முதல் 20,000 வரை பாதிக்கப்பட்டதாக அறிவிக்கின்றன.  
ஐக்கிய இராச்சியத்தில் இந்த மருந்துக்கு 1958ஆம் ஆண்டில் உரிமம் வழங்கப்பட்டது. பாதிக்கப்பட்ட ஏறத்தாழ 2000 குழந்தைகளில் பாதிக்கும் மேற்பட்டவை சிறிது காலத்திலேயே இறந்தன. 2010 நிலவரப்படி இதில் 466 பேரே உயிர் வாழ்வதாக அறியப்படுகிறது.  
தாலிடோமைடிற்கும் பிறவிக் குறைபாடுகளுடன் குழந்தைகள் பிறப்பதற்கும் தொடர்புள்ளதென்ற ஐயத்தை முதலில் ஆத்திரேலிய பிள்ளைப்பேறு மருத்துவர் வில்லியம் மெக்பிரைடும் செருமானிய குழந்தைநல மருத்துவர் விதுகைன்டு லென்சும் வெளியிட்டனர்; லென்சு தமது கருத்தை 1961இல் நிரூபித்தார். மைக்பிரைடிற்கு இதற்காக பல விருதுகளும் சிறப்பு பதக்கங்களும் வழங்கப்பட்டன.
# தாலிடோமைடு

## பாதிக்கப்பட்ட குறிப்பிடத் தகுந்த மக்கள்

- மாட் ஃப்ரேசர், இசைக்கலைஞர், நடிகர் மற்றும் நிகழ்த்துகலை கலைஞர் - இரு கைகளும் பிறவியிலேயே உருப்பெறாதவர்
- ஆல்வின் லா, வானொலி தொகுப்பாளர், கைகளின்றிப் பிறந்தவர்
- லூயி மெடசு மான்செல், டேவிட் மேசனின் மகள், தாலிடோமைடு குழந்தைகளுக்கு கூடுதல் இழப்பீட்டிற்காகப் போராடியவர், இரு கை,கால்களும் உருப்பெறாமல் பிறந்தவர்
- டோனி மெலென்டெசு, விருது பெற்ற பாடகர், கால்களால் கிடார் வாசிப்பவர் - இவருக்கு அமெரிக்கக் குடியரசுத் தலைவர் ரேகனும் திருத்தந்தை இரண்டாம் அருள் சின்னப்பரும் அளித்த ஆதரவால் பன்னாட்டளவில் அறியப்பட்டவர்.
- தோமசு காஸ்த்தோஃப், பன்னாட்டளவில் அறியப்பட்ட பாடகர்
- நிக்கோ வோன் கிளாஸ்கோ - 2008ஆம் ஆண்டில் இந்த மருந்தினால் பாதிக்கப்பட்ட பன்னிருவரின் வாழ்க்கையை அடிப்படையாகக் கொண்டு *எவரும் கச்சிதமானவரில்லை*, என்ற ஆவணப்படம் எடுத்தவர்.
- டெர்ரி வைல்சு, பிறவியிலேயே இரு கைகளும் கால்களும் இன்றிப் பிறந்தவர், *பேரரக்கனின் தோள்களில்* என்ற தொலைக்காட்சித் தொடர் மற்றும் அதே பெயருடைய நூல் மூலம் பன்னாட்டளவில் அறியப்பட்டவர்.
# இடை மண்டலம்

**இடை மண்டலம்** அல்லது **மீசோ மண்டலம்** (*Mesosphere*) என்பது புவியின் வளிமண்டலத்தில் படை மண்டலத்துக்கும் வெப்பமண்டலத்திற்கும் இடைப்பட்ட வளியடுக்காகும். வளியடுக்குகளில் மிகவும் குளிர்ந்த வெப்பநிலை நிலவும் அடுக்கு இடை மண்டலமாகும். புவியிலே இயற்கையாகக் காணப்படும் மிகக் குளிர்ந்த இடம் இதுவாகும். புவியின் வளி மண்டலத்தின் 50 கிலோமீற்றர் தொடக்கம் 100 கிலோமீற்றருக்கு இடைப்பட்ட பிரதேசத்தில் இடை மண்டலம் உள்ளது.
# இடை மண்டலம்

## வெப்பநிலை

இடைமண்டலத்தின் வெப்பநிலை உயரம் அதிகமாகும் போது குறைவடைந்து கொண்டு செல்லும். இதன் வெப்பநிலை அதன் உயரமான பிரதேசத்தில் −100&nbsp;°C (173 K; −148&nbsp;°F) வரை குறைவடையும். புவியில் இயற்கையாக நிலவும் மிகக் குளிர்ந்த வெப்பநிலை இதுவாகும்.  
இந்த அடுக்கின் மேல்பகுதி பூமியில் மிகவும் குளிரான பகுதியாகும். இதன் சராசரி வெப்பநிலை 85 டிகிரி ஆகும். இதன் மேல்பகுதி எல்லையான மீசோபாஸ் வெப்பநிலையானது -100 டிகிரியாக இருக்கிறது. இதன் காரணமாக நீர் உறைந்து பனிக்கட்டியாக உள்ளது. இப்பனியே மேகமாக மாறுகிறது.
# மீன்பிடி தொழில்

**மீன்பிடி தொழில்** என்பது, மீன் பிடித்தல், மீன் வளர்த்தல், மீன் அல்லது மீன் பொருட்கள் விற்பது, பதப்படுத்துவது, பாதுகாப்பது, சேமித்து வைப்பது, ஒரு இடத்தில் இருந்து மற்ற ஒரு இடத்திற்கு கொண்டு செல்லுவது, அல்லது இவை சம்பந்தபட்ட எந்த தொழிலையும் அடக்கியது ஆகும். இத்துறையின் வணிக செயல்பாடானது, மீன் மற்றும் இதர கடல் உணவு பொருட்களை, மனித நுகர்வு அல்லது பிற தொழில் செயல்முறைகளுக்கு உள்ளீடாக விநியோகம் செய்வது ஆகியவற்றை இலக்காக கொண்டுள்ளது. நேரடியாகவோ அல்லது மறைமுகமாகவோ, வளரும் நாடுகளில் உள்ள 500 மில்லியனுக்கும் அதிகமான மக்களின் வாழ்வாதாரம் மீன்பிடி மற்றும் மீன் வளர்ப்பை சார்ந்து உள்ளது.
# மீன்பிடி தொழில்

## துறைகள்

மூன்று பிரதான தொழில் துறைகள் உள்ளன:  
- **வணிக துறை**: மீன் பிடிக்கும் அல்லது மீன்வளர்ப்பு ஆதாரங்கள் மற்றும் அந்த ஆதாரங்களை விற்பனைக்காக பல்வேறு மாற்றங்களுக்கு உட்படுத்தும் நிறுவனங்கள் மற்றும் தனிநபர்களை இத்துறையின்கீழ் சேர்க்கலாம். முத்து போன்ற உணவு அல்லாத பொருட்களும் இத்துறையின் கீழ் சேர்க்கப்பட்டுள்ள்து, எனினும், இது, "கடல்உணவு தொழில்துறை" என குறிப்பிடப்படுகிறது.
- **பாரம்பரிய துறை**: பழங்குடி மக்கள் தங்கள் மரபுகளுக்கு இணங்க பொருட்களை வருவிக்கும் மீன்பிடி வளங்கள் தொடர்புடைய நிறுவனங்கள் மற்றும் தனிநபர்களை கொண்டிருக்கிறது.
- **பொழுதுபோக்கு துறை**: மீன்பிடி வளங்களை பொழுதுபோக்கு, விளையாட்டு அல்லது வாழ்வாதார நோக்கத்திற்காக, இலாப நோக்கின்றி செயல்படும் நிறுவனங்கள் மற்றும் தனிநபர்களை அடக்கியது.
# மீன்பிடி தொழில்

## வணிக துறை

மீன்பிடி தொழிலின் வணிக துறை கீழே உள்ளவற்றை அடக்கியது:  
- வணிகத்திற்காக மீன்பிடி தொழில் மற்றும் மீன் உற்பத்திக்காக மீன் பண்ணை
- மீன் உற்பத்தி பொருட்களை தயாரிக்க, மீன் பதப்படுத்துதல்
- மீன் உற்பத்தி பொருட்கள் விற்பனை
# மீன்பிடி தொழில்

## உலகளாவிய உற்பத்தி

மீன்கள், வணிக மீன்பிடித்தல் மற்றும் மீன்வளர்ப்பு மூலம் அறுவடை செய்யப்படுகின்றன.
உணவு மற்றும் விவசாய அமைப்பின் (FAO) படி, 2005 ஆம் ஆண்டு உலக அறுவடை,வணிக மீன்பிடியால் கடலில் 93.3 மில்லியன் டன்,மற்றும் மீன் பண்ணைகள் உற்பத்தி 48.1 மில்லியன் டன்கள் ஆகும். கூடுதலாக, நீர் தாவரங்கள் (கடற்பாசி முதலியன) 1.3 மில்லியன் டன்கள் கடலில் கைப்பற்றப்பட்டன. மற்றும் 14.8 மில்லியன் டன்கள் மீன்வளர்ப்பில் தயாரிக்கப்பட்டன. கடலில் பிடித்த தனிப்பட்ட மீன் எண்ணிக்கை வருடத்திற்கு 0.97-2.7 டிரில்லியன் (மீன் பண்ணைகள் அல்லது கடல் முதுகெலும்பில்லாதவற்றின் எண்ணிக்கை அல்ல) என மதிப்பிடப்பட்டுள்ளது.  
கீழே உள்ளது, 2011ல் உலக மீன்பிடி தொழிலில் ,பிடிப்பு மற்றும் மீன்வளர்ப்பு மூலம் அறுவடையான டன்களின் ஒரு அட்டவணை.  
| பிடிப்பு (டன்) | நீர் வேளாண்மை(டன்) | மொத்தம் (டன்) |  |  |
| --- | --- | --- | --- | --- |
| மொத்தம் | 94,574,113 | 83,729,313 | 178,303,426 |  |
| நீர்வாழ் தாவரம் | 1,085,143 | 20,975,361 | 22,060,504 |  |
| நீர்வாழ் விலங்கு | 93,488,970 | 62,753,952 | 156,202,922 | } |
# மீன்பிடி தொழில்

## வணிக மீன் பிடிப்பு

உலகிலேயே அதிக உற்பத்தி செய்யும் நாடுகள், வரிசையில், சீன மக்கள் குடியரசு (ஹாங்காங் மற்றும் தைவான் நீங்கலாக),பெரு,ஜப்பான்,அமெரிக்கா,சிலி,இந்தோனேசியா,ரஷ்யா,இந்தியா,தாய்லாந்து,நார்வே, ஐஸ்லாந்து இருந்தன. அந்த நாடுகளின் உற்பத்தி கணக்கு, உலகின் உற்பத்தியில் பாதிக்கும் மேற்பட்டது ; சீனாவின் கணக்கு மட்டும் உலகின் உற்பத்தியில் மூன்றில் ஒரு பங்கு என்பது குறிப்பிடத்தக்கது.
# மீன்பிடி தொழில்

## மீன் வளர்ப்பு

நீர் வேளாண்மை(மீன் வளர்ப்பு) என்பது நீர்வாழ் உயிரினங்களை விவசாயம் செய்வது. மீன்பிடி போலல்லாமல், மேலும் மீன்பண்ணை எனவும் அழைக்கப்படும் மீன்வளர்ப்பு, கட்டுப்படுத்தப்பட்ட நிலையில் நீர்வாழ் உயிரனங்களை சாகுபடி செய்வது. கடலில் மீன் வளர்ப்பு, கடல்சார் சூழல்களில் மீன்வளர்ப்பு பயிற்சி செய்வதைக் குறிக்கிறது. குறிப்பிட்ட வகையான மீன் வளர்ப்பில் ஆல்காவளர்ப்பு(கெல்ப் /கடற்பாசி மற்றும் பிற பாசிகள் உற்பத்தி) மீன்வளர்ப்பு, இறால் பண்ணை,மட்டி மற்றும் பண்பட்ட முத்துவளர்ப்பு ஆகியவை அடங்கும்.  
மீன் வளர்ப்பு, பொதுவாக, உணவுக்காக, தொட்டிகள் அல்லது உள்ளிட்ட குளங்களில் வணிக ரீதியாக மீன் வள்ர்ப்பது ஆகும். மீன் பண்ணை<nowiki/>களில் வளர்க்கப்படும் மீன் இனங்கள் கெண்டை,டிலேபியா,சால்மன்,பன்னா மற்றும் கெளுத்திமீன் ஆகியவை அடங்கும். கடலில் மீன்பிடிக்க அதிகரிக்கும் தேவையால்,வணிக மீன்பிடி நடவடிக்கைகள் அளவுக்கு அதிகபடியான மீன்பிடித்தலை விளைவிக்கின்றன. மீன் பண்ணை வளர்ப்பு, அதிகரிக்கும் மீன் மற்றும் மீன் புரதத்திற்கான சந்தை தேவைக்கு ஒரு மாற்று தீர்வு வழங்குகிறது.
# மீன்பிடி தொழில்

## மீன் பதப்படுத்துதல்

வர்த்தக மீன் பிடித்தல் மற்றும் மீன் பண்ணைகள் மூலம் வழங்கப்படும் மீன்களை பதப்படுத்துதலே மீன் பதப்படுத்துதல் ஆகும். பெரிய, மீன் பதப்படுத்தும் நிறுவனங்கள் தாங்கள் மீன்பிடிக்க சொந்த கப்பல்கள் மற்றும் பிறரை சாராத மீன்பிடி தளங்களை வைத்துள்ளனர். தொழில் தயாரிப்புகள், வழக்கமாக, ஒட்டுமொத்தமாக,மளிகை சங்கிலிகள் அல்லது இடைத்தரகர்களுக்கு விற்கப்படுகின்றன.  
மீன் பதப்படுத்துதலை, இரண்டு வகைகளாக பிரிக்கலாம். மீன்களை கையாளுதல்(பச்சை மீன்களை ஆரம்ப செயலாக்கம்) மற்றும் மீன் பொருட்கள் உற்பத்தி: மீன் பதப்படுத்துதலின் அம்சங்கள், மீன் பதப்படுத்தும் கப்பல், மீன் பதப்படுத்தும் ஆலைகள் மற்றும் மீன்பிடி கப்பல்களில் ஏற்படுகிறது.  
மற்றொரு இயற்கையான உட்பிரிவு,புதிய மீன் சில்லறை வணிகம் மற்றும் கேட்டரிங் கடைகளுக்கு புதிய மீன்களை தகரத்தில் அடைத்தல் மற்றும் உறையவைத்தல் முதலிய முக்கிய முதல் விநியோகத்திலும்,குளிர்வித்த,சில்லறை வணிகம் மற்றும் கேட்டரிங் கடைகளுக்கு விநியோகத்திற்காகவும் உறைந்த மற்றும் தகர அடைப்புகளில் பாதுகாக்கப்பட்டபொருட்கள் உற்பத்தி செய்யும்இரண்டாவது செயலாக்கங்களிலும் உள்ளது.
# மீன்பிடி தொழில்

## மீன் பொருட்கள்

மீன்பிடித்தலினால் தற்போது உலக மக்கள் தொகையின் 16%க்கு புரதம் வழங்குவதாக மதிப்பிடப்பட்டுள்ளது. பல மீன்களின் சதை, பிரதானமாக, உணவு ஆதாரமாக மதிப்பிடப்படுகிறது; மீன்களில் பல சமைக்ககூடிய இனங்கள் உள்ளன. உணவாக எடுத்துக் கொள்ளும் மற்ற கடல் உயிர்கள் மட்டி,கடல் வெள்ளரி,பெண்மான் மற்றும் கிரஸ்ட் ஏசியன்ஸ் ஆகியவை அடங்கும்.  
மீன் மற்றும் பிற கடல் வாழ்உயிரினங்களும் பல பிற பயன்பாடுகளுக்கு பயன்படுத்தப்படுகின்றன: முத்துகள் மற்றும் முத்து சிப்பி, (சில கிளிஞ்சல்களின் உட்புற பரப்பிலுள்ள வெண்மையான பளபளப்புள்ள பூச்சு) சுறாவின் தோல் மற்றும் ரேவின்தோல். கடல் குதிரைகள், நட்சத்திர மீன்,கடல் முள்ளெலி கள், (அர்சின்ஸ்) மற்றும் கடல் வெள்ளரி பாரம்பரிய சீன மருத்துவத்தில் பயன்படுத்தப்படுகின்றன. டைரியன் ஊதா கடல் நத்தைகளில் இருந்து தயாரிக்கப்படும் ஒரு நிறமி ஆகும், செபியா, கணவாய் மீனின் இன்கி சுரப்பியில் இருந்து தயாரிக்கப்படும் ஒரு நிறமி ஆகும். மீன் பசை,எல்லா வகையான பொருட்களிலும் அதன் பயன்பாட்டிற்காக நீண்ட நாட்கள் மதிப்பிடப்படுகிறது. மீன்பசைக்கூழ்,மது மற்றும் பீர் தெளிவுப்படுத்துதலுக்காக பயன்படுத்தப்படுகிறது. மீன் பால் அல்லது குழம்பு(போன்ற திரவம்), மீன் எண்ணெய்,மீன் உணவுக்காக, பதப்படுத்தப்பட்டபின், எஞ்சியுள்ள திரவத்தில் இருந்து தயாரிக்கப்படும் ஒரு உரகுழம்பு ஆகும்.  
மீன்பிடி தொழிலில் "கடல் உணவு பொருட்கள் " என்ற சொற்கூறு பெரும்பாலும் "மீன்பொருட்கள்" என்பதற்கு பதிலாக பயன்படுத்தப்படுகிறது.
# மீன்பிடி தொழில்

## மீன் விற்பனை

மீன் சந்தைகள், மற்றும் மீன் மற்றும் பிற கடல் உணவுகளை வாங்கி விற்பனை செய்யும் வர்த்தக இடங்களாகும். அவைகள், மீனவர்களுக்கும் மீன் வியாபாரிகள் இடையேயும் நடக்கும் மொத்த வர்த்தகம், அல்லது தனிப்பட்ட நுகர்வோருக்கு கடல் உண்வு விற்பனை, அல்லது இரண்டுக்கும் அர்ப்பணிக்கப்பட்டவைகளாக இருக்கலாம். சில்லறை மீன் சந்தைகளில், ஒருவகை ஈரமான சந்தை, பெரும்பாலும் தெருவில் மீன்உணவு விற்பனை செய்கின்றன.  
பெரும்பாலான இறால், உறைந்த நிலையில் விற்பனை செய்யப்படுகின்றன மற்றும் பல்வேறு பிரிவுகளில் சந்தைப்படுத்தப்படுகின்றன. உயிர் உணவு மீன் வர்த்தகம், மீனவ சமூகங்களை இணைக்கும் ஒரு உலகளாவிய முறை ஆகும்.
# மீன்பிடி தொழில்

## பாரம்பரியமான துறை

பாரம்பரிய மீன்பிடி தொழில், அல்லது கைவினைஞர் மீன்பிடி என்பவை, சிறிய அளவிலான வணிக அல்லது பிழைப்பு மீன்பிடி நடைமுறைகளை விவரிக்க பயன்படுத்தும் சொற்கூறுகள் ஆகும். குறிப்பாக கம்பி மற்றும் பாரம் இழுக்கும் கயிறு, அம்புகள் மற்றும் தூண்டில்கள், விசுறும் வலைகள் மற்றும் இழுவை வலைகள் போன்ற பாரம்பரிய தொழில் நுட்பங்களை பயன்படுத்தி பிடிப்பது ஆகும்.பெரிய அளவிலான நவீன வணிக நடைமுறைகள் மற்றும் பாரம்பரிய மீன்பிடி நடைமுறைகளுக்கு இடையேயான அழுத்தங்கள் பற்றி பேசும் போது, இந்த சொற்கூறுகள் பயன்படுத்தபட வேண்டும் அல்லது குறிப்பாக உதவி திட்டங்கள் அருகாமை பிழைப்பு மட்டங்களில் மீன்பிடித்தலை இலக்கு ஆக்கும்போது இந்த சொற்கூறுகள் பயன்படுத்தபட வேண்டும்.
# மீன்பிடி தொழில்

## பொழுதுபோக்கு துறை

பொழுதுபோக்கு மீன்பிடி தொழில்,மீன்பிடி ஆடை மற்றும் பாரம் இழுக்கும் கயிறு உற்பத்தி மற்றும் சில்லறை விற்பனை, கட்டுப்பாட்டு அதிகாரிகளிடம், உரிமத்திற்கான கட்டணம் செலுத்துவது, மீன்பிடி புத்தகங்கள் மற்றும் இதழ்கள் வெளியிடுவது, பொழுதுபோக்கு மீன்பிடி படகுகள் வடிவமைப்பு மற்றும் கட்டுமானம்,இடவசதி அளிப்பது, மற்றும் விடுதி, அதிகாரப்பத்திரம்களுக்கு மீன்பிடி படகுகள் ஏற்பாடு மற்றும் மீன்பிடி சாகசங்களை வழிகாட்டுதல் போன்ற வணிக நடுவங்களை கொண்டிருக்கிறது.
# மீன்பிடி தொழில்

## சர்வதேச பிரச்சினைகள்

பூமியின் பரப்பில் 71% கடல் ஆகும் மற்றும் சுரண்டப்படும் கடல் ஆதாரஙகளின் மதிப்பில் 80%க்கு காரணம் மீன்பிடி தொழில் ஆகும். மீன்பிடி தொழில்,கடல் மீன் பிடிப்பு போன்ற பல்வேறு சர்வதேச மோதல்களை தூண்டியுள்ளது,(நுற்றாண்டின் தொடகத்தில் உச்சத்தை தொட்ட கடல் மீன் பிடிப்பு மோதல் மற்றும் அதுமுதல் படிப்படியாக சரிய தொடங்கியது. ஐஸ்லாந்து, ஜப்பான் மற்றும் போர்ச்சுக்கல் உலகிலேயே தனிநபருக்கான மிக அதிக கடல் உணவு நுகர்வாக இருக்கின்றன.
# மீன்பிடி தொழில்

## சர்வதேச பிரச்சினைகள்

### அமெரிக்காவில் உள்ள சிக்கல்கள்

சிலி மற்றும் பெரு உயர் மீன் நுகர்வு நாடுகள் ஆகும், எனவே மீன் தொழில் தொடர்பான பிரச்சனைகள் இருந்தது. 1947 இல், சிலி மற்றும் பெரு முதலில் தங்கள் கரைக்காக 200 கடல் மைல்கள் தனி பொருளாதார மண்டலத்தை ஏற்றுகொண்டன. 1982 ல், ஐக்கிய நாடுகள் சபை முறையாக இந்த சொற்கூற்றை ஏற்றுக்கொண்டது. 2000 ஆம் ஆண்டுகளில், சிலி மற்றும் பெரு, அதிகப்படியான மீன்பிடி மற்றும் முறையான விதிமுறைகள் இல்லாததால் தீவிர மீன் நெருக்கடியை சந்தித்தன. இப்போது அப்பகுதியில் அரசியல் சக்தி விளையாட்டு மீண்டும் எழுந்து உள்ளது. 1950 களின் பிற்பகுதியில் இருந்து, கடல் ஆழமான பகுதியில் அடி மீன்பிடி படகுகள் சுரண்ட தொடங்கின.இதனால் பெரியஅளவில் மீன்கள் பிடிபட்டன. ஒரு வலுவான அடிப்படை உயிரினத்தொகுதி வீழ்ச்சிக்கு வழிவகுத்தது, 1990 களின் ஆரம்பத்தில் இருப்பு மிக குறைந்த அளவிற்கு சரிந்தது. இது ஒரு நன்கு அறியப்பட்ட சேர்வதற்கு அல்லாத அல்லாத போட்டிக்கு அல்லாத {பொருளாதார பொது நன்மைக்கு எடுத்துக்காட்டு ஆகும், இதனால் தடையற்ற சவாரி பிரச்சினைகள் விளைந்தன.
# மீன்பிடி தொழில்

## சர்வதேச பிரச்சினைகள்

### ஐரோப்பாவில் உள்ள பிரச்சினைகள்

ஐஸ்லாந்து உலகின் மிக பெரிய நுகர்வோரில் ஒருவர். மற்றும் 1972 ல், அதிக மீன்பிடிப்பைக் குறைக்க செய்யப்பட்ட ஐஸ்லாந்தின் பிரத்தியேக பொருளாதார மண்டல அறிவிப்பால் ஐஸ்லாந்து மற்றும் இங்கிலாந்து இடையே ஒரு சர்ச்சை ஏற்பட்டது. இந்த சர்ச்சை, ஐஸ்லாந்தியம் ரோந்து கப்பல்கள் மற்றும் பிரித்தானிய போர் கப்பல்கள் இடையே நேரடி மோதல்கள், மீன் போர் என்று அழைக்கப்படுகிறது.
இப்போதெல்லாம் பொதுவாக ஐரோப்பா<nowiki/>வில், நாடுகள் மீன்பிடி தொழிலை மீட்க ஒரு வழி தேடி கொண்டிருக்கின்றனர். ஒரு அறிக்கையின் படி, ஐரோப்பிய ஒன்றியத்தின்அதிக மீன்பிடித்தல்,ஒரு ஆண்டில் 3.2 பில்லியன் யூரோக்கள் மற்றும் 100,000 வேலைகள் செலவில் முடிகிறது. எனவே ஐரோப்பா தொடர்ந்து அளவுக்கு அதிக மீன் பிடித்தலை தடுக்க சில கூட்டு நடவடிக்கைகளை தேடிக் கொண்டு இருக்கிறது.
# மீன்பிடி தொழில்

## சர்வதேச பிரச்சினைகள்

### ஆசியாவில் உள்ள சிக்கல்கள்

ஜப்பான்,சீனா,மற்றும் கொரியா மிக பெரிய மீன் நுகர்வோர்களில் சில. மற்றும் தனிப்பட்ட பொருளாதார மண்டலம் பற்றி சில சர்ச்சைகள் அவைகளிடம் உள்ளன.
2011 இல், தீவிர நிலநடுக்கத்தால், புகுஷிமா அணு சக்தி வசதி சேதமடைந்துள்ளது. எப்போதும் இல்லாத அளவிற்கு, பெரிய அளவு அசுத்தமான நீர் கசிந்தது மற்றும் சமுத்திரத்தில் கலக்கிறது. டோக்கியோ எலக்ட்ரிக் பவர் கம்பெனி (டெப்கோ) சுமார் 300 டன் அதிக கதிரியக்க நீர் கம்பெனி தளத்தில் ஒரு சேமிப்பு தொட்டியில் இருந்து கசிந்தது என்று ஒப்பு கொண்டது. குரொஷியா கரண்ட்டில், புகுஷிமா அருகே உள்ள கடல்,சுமார் 11 நாடுகள் மீன் பிடிக்கின்றன.. ஜப்பான், கொரியா, சீனா போன்ற சுற்றியுள்ள நாடுகள், அல்லாமல்,உக்ரைன்,ஸ்பெயின் மற்றும் ரஷ்யா போன்ற நாடுகள் கூட குரோஷியா கரண்ட்டில் படகுகள் வைத்து இருக்கின்றன. செப்டம்பர் 2013 இல், தென் கொரியா புகுஷிமா அணு ஆலையில் இருந்து கதிரியக்க நீர் கசிவு காரணம் குறித்து, எட்டு ஜப்பானிய காவலில் (உள்ளூராட்சி) இருந்து அனைத்து மீன் இறக்குமதியையும் தடை செய்தது. [23]
குறிப்புகள்
# மலாக்கா சுல்தானகம்

**மலாக்கா சுல்தானகம்** (மலாய் மொழி: *Kesultanan Melaka*; ஆங்கிலம்: *Sultanate of Malacca*; ஜாவி: *کسلطانن ملاک*); என்பது பரமேசுவரா எனும் சிங்கப்பூர் அரசரால் 1400-ஆம் ஆண்டு தோற்றுவிக்கப்பட ஒரு சுல்தானகம் ஆகும். பரமேசுவரா என்பவர் இசுகந்தர் ஷா என்றும் அழைக்கப் படுகிறார்.  
15-ஆம் நூற்றாண்டில், மலாக்கா சுல்தானகத்தின் அதிகார உச்சத்தில், தீபகற்ப மலேசியாவின் பெரும்பகுதிகளும்; ரியாவ் தீவுகளும் உள்ளடக்கியதாக இருந்தது. அதன் காலத்தில் மிக முக்கியமான கடல்சார் துறைமுகங்களில் ஒன்றாகவும் விளங்கியது.  
பரபரப்பான பன்னாட்டு வர்த்தக துறைமுகமாகவும்; இஸ்லாமிய கற்றல் மற்றும் பரப்புதலுக்கான மையமாகவும் உருவெடுத்தது. மேலும் மலாய் மொழி, இலக்கியம் மற்றும் கலைகளின் வளர்ச்சிக்கும் ஊக்கமளித்தது.
# மலாக்கா சுல்தானகம்

## பொது

1511-ஆம் ஆண்டில், மலாக்காவின் தலைநகரம் போர்த்துகீசியப் பேரரசிடம் வீழ்ந்தது. மலாக்கா சுல்தானகத்தின் கடைசி சுல்தான் மகமுட் ஷா (1488 - 1511) மலாக்காவை விட்டு வெளியேறினார்.  
அதன் பின்னர் அவரின் சந்ததியினர் ஜொகூர் சுல்தானகம் மற்றும் பேராக் சுல்தானகம் ஆகிய இரு புதிய சுல்தானகங்களை நிறுவினார்கள்.  
தாய்லாந்திற்கு கீழும் சுமாத்திராவிற்கு மேலேயும் உள்ள இடைப்பட்ட நிலத்தில் மலாக்கா சுல்தானகம் பரவியிருந்தது. இதன் தலைநகரத்தில் போர்த்துகீசியர் 1511-ஆம் ஆண்டில் படையெடுத்தனர். இதன் பின்னர் சுல்தான் மகமுட் ஷாவின் இரண்டாவது மகனார், அலாவுதீன் ரியாட் ஷா II என்பவரால் ஜொகூர் சுல்தானகம் நிறுவப்பட்டது.
# மலாக்கா சுல்தானகம்

## மலாக்கா சுல்தான்கள்

- பரமேசுவரா
- மெகாட் இசுகந்தர் ஷா
- சுல்தான் முகமது ஷா
- பரமேசுவரா தேவ ஷா
- சுல்தான் முசபர் ஷா
- சுல்தான் மன்சூர் ஷா
- சுல்தான் அலாவுதீன் ரியாட் ஷா
- சுல்தான் மகமுட் ஷா
- சுல்தான் அகமட் ஷா
# மலாக்கா சுல்தானகம்

## மலாக்கா சுல்தான்கள் ஆட்சிக்காலம்

| மலாக்கா சுல்தான்கள் | ஆட்சி காலம் |  |
| --- | --- | --- |
| பரமேசுவரா | <> 1400–1414 </> |  |
| மெகாட் இசுகந்தர் ஷா | <> 1414–1424 </> |  |
| சுல்தான் முகமது ஷா | <> 1424–1444 </> |  |
| பரமேசுவரா தேவ ஷா | <> 1444–1446 </> |  |
| சுல்தான் முசபர் ஷா | <> 1446–1459 </> |  |
| சுல்தான் மன்சூர் ஷா | <> 1459–1477 </> |  |
| சுல்தான் அலாவுதீன் ரியாட் ஷா | <> 1477–1488 </> |  |
| சுல்தான் மகமுட் ஷா | <> 1488–1511 </> |  |
| சுல்தான் அகமட் ஷா | <> 1511–1513 </> |  |
| சுல்தான் மகமுட் ஷா | <> 1513–1528 </> | } |
# மராத்தியர்

**மராத்திய மக்கள்** அல்லது **மராத்தியர்கள்** என்போர் இந்தோ ஆரிய இனக்குழுவினராவார், இவர்கள் மகாராட்டிரத்திலும் மேற்கு இந்திய மாநிலங்களிலும் வாழ்கின்றனர். இவர்களின் மொழியான மராத்தி இந்தோ-ஆரிய மொழிகளின் தென் குழுவின் பகுதியாக உள்ளது. இவர்களின் எண்ணிக்கை ஏறத்தாழ 8 கோடியாகும்.
# மராத்தியர்

## வரலாறு

மகாராட்டிரம் முற்காலத்தில் தண்டகாரணியம்(”தண்டணை அளிக்கப்படும் காடு”) என்றழைக்கப்பட்டது. இராமாயணத்தில் குறிப்பிட்டுள்ளபடி, இக்காட்டில் பேய்களும் இன்ன பிற கொடிய உயிரினங்களும் வாழ்ந்ததாவும், அதனால் முனிவர்கள் மட்டுமே இங்கு தங்கியிருந்ததாகவும் கூறப்பட்டுள்ளது. கரன், தூசணன், சூர்ப்பனகை ஆகியோர் இராமனை இங்கே சந்தித்ததாகக் கூறப்படுகிறது.  
கி.மு. 600 ஆண்டளவில், இப்பகுதி அசாகா என்றழைக்கப்பட்டது. நாசிக் நகருக்கருகிலுள்ள பஞ்சவதி ஆற்றருகே சூர்ப்பனகையின் மூக்கை இலட்சுமணன் அறுத்ததாகக் கூறப்படுகிறது. (நாசிக் - சமற்கிருதத்தில் மூக்கு என்று பொருள்) ஆரியர்களின் வருகைக்கு முன் இங்கு வேறு மக்கள் வாழ்ந்தனரா என்று அறியமுடியவில்லை.  
மேற்கத்திய சத்ரபதிகள் குசராத், சிந்து, மகாராட்டிரம், இராசசுத்தான் ஆகிய உள்ளடக்கிய பகுதிகளை ஆண்டனர் என்று நம்பப்படுகிறது. இவர்கள் உச்சயினியைக் கைப்பற்றினர். பேரரசர் அசோகர் மகாராட்டிரத்தையும் தன் ஆட்சிப் பகுதிக்குள் உட்படுத்தினார். சில ஆண்டுகளுக்குப் பின்னர், சதவாகனர்கள் ஆட்சியைப் பிடித்தனர். இவர்கள் கருநாடகத்தையும் ஆந்திராவையும் உள்ளடக்கி மகாராட்டிரத்தையும் ஆட்சி செய்தனர். மராத்தியரில் பெரும்பான்மையினர் இவர்கள் மரபைச் சேர்ந்தவர்கள் என அறியப்படுகிறது.  
சாலிவாகனன் என்ற அரசன் இப்பேரரசை விரிவுபடுத்தினான். சாலிவாகன நாட்காட்டி இன்றும் இப்பகுதிகளில் பின்பற்றப்படுவது குறிப்பிடத்தக்கது. மராத்தியின் முன்னைய பேச்சு வடிவம் இவர்கள் காலத்தில் தோன்றியதாகக் கூறப்படுகிறது. கி.பி. 8-ஆம் நூற்றாண்டில் இராசுடிரகூடர்களும் ஆட்சி செய்தனர். பின்னர் யாதவ குலத்தினர் மராத்தி மொழியை ஆட்சி மொழியாக்கி ஆண்டதாகவும் கூறப்படுகிறது. தில்லி சுல்தான்களும் இப்பகுதியை ஆட்சி செய்துள்ளனர்.  
பதினேழாம் நூற்றாண்டில் பேரரசர் சிவாஜி மராத்தியப் பேரரசை நிறுவினார். வாழ்நாளில் பல போர்களில் போரிட்ட சிவாஜி 1680 ஆம் ஆண்டில் இறந்ததாக அறியப்படுகிறது. சிவாஜியின் ஆட்சியில் மகாராட்டிரத்தை இழந்த முகலாயர்கள் 1681 ஆம் ஆண்டு மீண்டும் கைப்பற்றினர். சிவாஜியின் மகன் சம்பாஜி சிறு போரின் பின் பேரரசராக முடிசூட்டப்பெற்றார். ஆயினும், 1689 ஆம் ஆண்டில், அவுரங்கசீப்பினால் தண்டிக்கப்பட்டு கொல்லப்பட்டார்.  
பின்னர் ராசாராம் என்னும் இளவரசர் முடிசூட்டப்பட்டு தென்னிந்தியாவை நோக்கி போரிட்டார். மீண்டும் 1707 ஆம் ஆண்டு பேரரசி தாராபாய் போரிட்டு 27 ஆண்டுகளுக்குப் பின் வெற்றி பெற்றார் சிவாஜியின் பெயரன் சாகு, மராத்தியப் பேரரசை விரிவுபடுத்தினார். அவர் இறந்த பின் 1749 ஆம் ஆண்டில் பெசாவர்கள் ஆட்சியைப் பிடித்தனர். இதன் பின்னர் ஆட்சியிலமர்ந்த சிண்டே, போன்சுலே, ஓல்கர் ஆகியோர் இந்தியத் துணைக்கண்டத்தின் நடுப்பகுதி முழுவதையும் ஆண்டனர். புனே செல்வாக்கு மிக்க தலைநகராக விளங்கியது. பின்னர் அகமது சா அபுதலியின் வெற்றியால் மராத்தியப் பேரரசு சிதறி சிறு சிறு நாடுகளானது. 1947 ஆம் ஆண்டு வரை நீடித்த இவ்வரசுகள் சிண்டே என்பவரின் முயற்சியால் இந்திய ஒன்றியத்தின் கீழ் ஒன்றிணைக்கப்பட்டு மகாராட்டிரம் என்றானது.
# மராத்தியர்

## இலக்கியம்

யாதவ அரசர்களின் ஆட்சிக் காலத்தில் மராத்தி மொழியே ஆட்சி மொழியாக விளங்கியது. யாதவ அரசனான சிங்கனா கொடை வழங்கிய பொருட்களைப் பற்றிய குறிப்புகள் கொல்காபூர்க் கோவிலில் உள்ளன. ஏமாத்திரி என்பவரின் எழுத்துகளும் கிடைக்கப்பெற்றுள்ளன. கொலாப மாவட்டத்தில் கிடைக்கப்பெற்ற கல்வெட்டே மராத்திய மொழியின் பழங்காலக் கல்வெட்டாகும். கருநாட்டகத்தின் சிரவணபெலகொலாவில் கிடைக்கப்பெற்ற கல்வெட்டில் சிற்பி மற்றும் அரசர் பற்றிய குறிப்புகளும் காணக்கிடைக்கின்றன.  
பழங்காலத்திலிருந்தே மராத்தியர் இலக்கிய மரபைக் கொண்டிருந்ததாக அறியப்படுகிறது. தியானேசுவர் என்னும் முனிவர் இலக்கியத்தை மக்களிடம் பரவச் செய்தார். இவரது படைப்பான தியானேசுவரி சிறந்த இலக்கியம் ஆகும். நாமதேவர் என்னும் முனிவரும் மராத்திய இலக்கியத்தை பரவச் செய்தார். இவர் மராத்திய கீக்கிய இலக்கியங்களை உருவாக்கியவர். பதினேழாம் நூற்றாண்டின் முக்தேசுவரரும், சமர்த்த தாசும், பதினெட்டாம் நூற்றாண்டின் வாமன பண்டிதரும் ரகுனாத பண்டிதரும் குறிப்பிடத்தக்கவர்கள். 1817 ஆம் ஆண்டில் மராத்திய நூலொன்று ஆங்கிலத்திற்கு மொழிபெயர்க்கப்பட்டதாகவும், 1841 ஆம் ஆண்டில் மராத்திய நாளேடு துவங்கப்பட்டதாகவும் அறியப்படுகிறது. மராத்திய நாடகங்களும் இக்காலத்திலேயே சிறப்பாக அரங்கேறின. லோகமானிய திலகரும் தமது கேசரி என்ற இதழின் மூலம் இலக்கியப் பார்வைகளை வெளியிட்டார் என்பதும் குறிப்பிடத்தக்கது. தற்கால மராத்திய பாடல்கள் சோதிபா பூலே என்பவரால் தொடங்கியவை. பிந்தைய கவிஞர்களான கேசவசுதா, பாலகவி, கோவிந்தராசா ஆகியோர் ஆங்கிலேயே இலக்கியத்தை அடியொற்றி தங்கள் கவிதைகளை எழுதியதாக அறியப்படுகிறது. தற்காலத்தில், எழுத்தாளர்கள் சிறுவர் நூல்கள், சிறுகதைகள், புதினங்கள் என எழுதுகின்றனர். விஷ்னு சகாராம் காண்டேகர் எழுதிய யயதி என்ற நூல் ஞானபீட விருதைப் பெற்றுத் தந்தது. சியாம் மனோகர், விசுராம் பெடேகர் ஆகியோர் நன்கறியப்பட்ட எழுத்தாளர்கள் ஆவர்.  
இசுலாமிய, கிறித்தவ நூல்களும் மராத்திய மொழியில் எழுதப்பட்டுள்ளன. சாகிர் சேக் என்பரின் மராத்திய முசுலீம் எழுத்தாளர் இயக்கம் இசுலாமிய இளைஞர்களிடையே மராத்திய மொழியைக் கொண்டு சேர்க்கிறது. வில்லியம் கரே என்பார் விவிலியத்தை மராத்தி மொழியில் எழுதியவர். கிறித்தவ இயக்கங்களும் அறிவியல் அகரமுதலிகள், இலக்கண நூல்களை உருவாக்கின.